ועדת העבודה, הרווחה והבריאות, כנסת 16, פרוטוקול מספר 481, 2005-07-26 00:00

שאול יהלום: אני מתכבד לפתוח את ישיבת הוועדה, מדובר בהצעה להחיל דין רציפות על הצעת חוק הביטוח הלאומי (תיקון מס' 7) התשס"ב-2002.

שאול יהלום: מדובר בהצעת חוק פרטית שהגיש חבר הכנסת אברהם פורז שעברה בקריאה ראשונה בכנסת ה- 15 ואנחנו רוצים להחיל אותה על הכנסת ה- 16.

שאול יהלום: בהנחה שנחליט עכשיו לחיוב, הצעת החוק צריכה להיות מונחת שבועיים, לא כולל פגרה, ורק אחרי שבועיים, אם לא יהיו התנגדויות נוכל להמשיך ולטפל בה.

שאול יהלום: הצעת החוק הזו בהסכמת הממשלה, מחליטים בהתאם לסעיף 56 לתמוך בהצעת חוק הביטוח הלאומי של אברהם פורז.

שאול יהלום: ב-1 בינואר 96 נכנס לתוקפו אותו תיקון שבו נקבע שעקרת בית ואלמנה בת קצבה, אשר לא היו מבוטחות לפי פרק יא' לחוק הביטוח הלאומי ולא היו זכאיות לקצבה, יכללו בגדר המבוטחים ויהיו זכאיות לקצבה.

שאול יהלום: זאת אומרת שמכאן ואילך עקרת בית זכאית לקצבה.

שאול יהלום: עם זאת נקבע כי הוא לא יחול על עקרות בית ואלמנות שזכאיות לקצבה ומלאו להם 65 שנה לא ביום קבלת החוק אלא מ- 1996, כאשר החוק התקבל בשנת 2000 היה מדובר בעוד ארבע שנתונים שיצאו מהחוק למרות שאם היית מקבל את החוק כלשונו הם היו נכללות בחוק.

שאול יהלום: הצעת החוק מציעה לבטל את ההגבלה ולקבוע שהתיקון יחול גם לגבי נשים שמלאו להן 65 ב-1 בינואר 96 מועד תחילתו של התיקון.

ג'ודי וסרמן: הכוונה שתיקון מספק 7 לא יחול רק על נשים שמלאו להן 65 בשנת 96 אלא גם המבוגרות יותר שבשנת 96 כבר מלאו להן 65.

שאול יהלום: זו לשונה של ההגבלה, חוק זה לא יחול על עקרת בית ואלמנה בת קצבה כהגדרתם בסעיף לחוק העיקרי שמלאו להם 65 שנה לפני יום התחילה.

שאול יהלום: כן מוצע לקבוע שתחילתו של חוק תהיה מה- 1 בינואר 2002 והוא יחול על גמלאות המשולמות בעד יום התחילה ואילך.

שאול יהלום: עלות הצעת החוק מוערכת על ידי אוצר המדינה בכ-200 מיליון ₪ חדשים והיא תמומן מסעיף הרזרבה של תקציב המדינה.

שאול יהלום: ראינו בנוסחים את כל מה שאנחנו מדברים.

שאול יהלום: כרגע אנחנו לא דנים בחוק אלא רק אם מחילים רציפות.

שאול יהלום: מי בעד החלת הרציפות?

שאול יהלום: בעד: רוב נגד: אין נמנעים: אין

שאול יהלום: הוחלט להחיל דין רציפות, תודה רבה לכולם הישיבה נעולה.